OpenLLM-France/wikimedia huggingface dataset:
# 10.000 noches en ninguna parte

10.000 noches en ninguna parte és una pel·lícula espanyola escrita i dirigida per Ramón Salazar, protagonitzada per Andrés Gertrúdix, Lola Dueñas, Najwa Nimri i Susi Sánchez. Es va estrenar a Espanya el 9 de maig de 2014. És el tercer llargmetratge del seu director, després de Piedras en 2002 i 20 centímetres en 2005.

## Argument

El protagonista (Andrés Gertrúdix) que acaba de complir 27 anys (o deu mil nits) viu amb la seva germana (Rut Santamaría) atenent la seva mare (Susi Sánchez) malalta de alcoholisme en un ambient cada vegada més enrarit. Però aquesta només és una de les tres vides paral·leles que viu el personatge principal, ja que en París es retroba amb la seva amiga imaginària de la infància (Lola Dueñas) i en Berlín comparteix pis amb el singular trio que formen altres tres personatges (Najwa Nimri, Paula Medina i Manuel Castillo).

## Repartiment principal

* Andrés Gertrúdix és el fill.
* Lola Dueñas és l'amiga.
* Najwa Nimri és Claudia.
* Susi Sánchez és la mare.
* Rut Santamaría és la germana.
* Manuel Castillo és Lleó.
* Paula Medina és Ana.

## Premis i nominacions
### XXVIII Premis Goya

| Any | Categoria | Persona | Resultat |
| 2013 | Millor actriu de repartiment | Susi Sánchez | Nominada |

### XXIII Premis de la Unión de Actores

| Any | Categoria | Persona | Resultat |
| 2013 | Millor actriu protagonista | Susi Sánchez | Guanyadora |
| 2013 | Millor actor protagonista | Andrés Gertrúdix | Nominat |
| 2013 | Millor actriu secundària | Lola Dueñas | Nominada |

### Festival de Cinema Europeu de Sevilla

| Any | Categoria | Persona | Resultat |
| 2013 | Menció especial | Ramón Salazar | Guanyador |

## Referències

* ↑ '10.000 noches en ninguna parte', huir para encontrarse, espinof.com
* ↑ 10.000 noches en ninguna parte a Fotogramas
* ↑ Goya 2014. «Susi Sánchez». [Consulta: 11 maig 2014].
* ↑ 'La gran familia española' y 'Caníbal' se llevan los Premios Unión de Actores 2014, ecartelera, 11 de març de 2014
* ↑ '10.000 noches en ninguna parte', el cine autoproducido en la sección oficial de Sevilla, rtve.es, 10 de novembre de 2013
# IBM PC Convertible

El IBM PC Convertible (IBM PC 5140 o també conegut com a IBM Convertible) va ser el primer ordinador portàtil d'IBM, presentat el 3 d'abril de 1986. Destaca per ser el primer veritable ordinador portàtil, car tenia capacitat per administrar el seu consum energètic i l'ús de bateries. També va ser el primer en emprar unitats de disquet de 3,5".
Substitueix al IBM Portable i el seu preu era de 1.995 dòlars.

## Informació general

Amb un processador Intel 80c88, que no era res més que una versió CMOS del Intel 8088 a 4,77 Mhz, el portàtil d'IBM tenia un port d'expansió ISA propietari, que permetia connectar una impressora i una sortida de vídeo; s'hi podia afegir un mòdem intern, però no hi havia prou espai per posar-hi un disc dur.
Si pressionaves el botó d'apagar/encendre la màquina no s'apagava, sinó que la posava en mode de suspensió; aquesta funció permetia estalviar-se els llargs processos d'inici.
El disseny del portàtil era de tipus "clam shell" (el primer que IBM fabricava) i oferia la tecnologia Surface Mounted Devices (SMD), una opció pionera en un equip com aquest.

### Especificacions

* Pes: 5,5 kg.
* Processador: Intel 80C88 a 4,77 Mhz.
* memòria d'accés aleatori: 256 kb (ampliables a 512 kb).
* Pantalla LCD de 640x200 (gràfics) i 80x25 (text)
* 2 unitats de disquet de 3,5" i 720 kb.
* Un port d'expansió.
* Impressora tèrmica, port de sèrie i paral·lel i adaptador per a monitor CRT.
* Sistema operatiu PC-DOS 3.2 i BASIC.

### Crítica

Tot i les innovacions que presentava aquest ordinador, malauradament no va tenir gaire èxit, ja que els seus competidors ja oferien equips amb processador Intel 286 i amb possibilitat d'instal·lació d'un disc dur com opció.
Deixant de banda que pesava força, no incloïa ports d'expansió que el PC tenia, com el port sèrie o el port paral·lel, una pantalla LCD de difícil lectura (no tenia llum posterior), i ordinadors d'empreses con Zenith i Toshiba que oferien un pes inferior, similars prestacions i algunes vegades a meitat de preu.
Va ser substituït al 1991 pel IBM PS/2 L40 SX i al Japó pel IBM Personal System/55note, aquest últim seria el predecessor dels ThinkPad.

## Vegeu també

* IBM 5100
* IBM 5155
* IBM L40

## Enllaços externs

* Informació del IBM Convertible a vintage-computer.com Arxivat 2008-04-15 a Wayback Machine. (anglès)
* Informació del IBM PC Convertible a olcomputers.net (anglès)
* el IBM PC Convertible a IBM (anglès)
# Disdròmetre

El disdròmetre és un instrument de mesura de la precipitació amb el qual és possible avaluar la mida i la velocitat de les gotes de pluja. Els disdròmetres són essencials per a l'estudi de l'erosió dels sòls. A diferència dels pluviòmetres, els disdròmetres superen les limitacions d'aquells i permeten calibrar els radars meteorològics.
Aquests aparells ofereixen informació sobre la distribució, forma i energia cinètica de les gotes de pluja, neu i calamarsa, una informació valuosa per diverses àrees científiques, comercials i industrials. Alguns models incorporen altres paràmetres i s'apliquen a l'agronomia i la conservació del sòl.
El disdròmetre d'impacte mesura les gotes de pluja mitjançant impactes que es converteixen en senyals elèctrics interpretats com a mida de les gotes. Aquest instrument mesura característiques i quantitat de precipitació, distribució de mida (0,3 mm a 5,4 mm) i taxa de pluja. També proporciona altres dades com densitat de gota, reflectivitat radar, contingut d'aigua líquida i flux d'energia. També existeixen disdròmetres òptics que observen la mida i velocitat dels hidrometeors.

## Referències

* ↑ «disdròmetre». Termcat. Tesaurus de termes de recerca, 2021. [Consulta: 26 novembre 2021].
* ↑ «Disdrómetro óptico de bajo costo para la determinación del tamaño y velocidad de las gotas de lluvia» (en castellà). Fundación Dialnet, 2020. [Consulta: 26 novembre 2021].
* ↑ Angulo-Martinez, M.; Serrano-Notivoli, R.; Collado Aceituno, J.L.; Alastrué, J.; Buisan, S.; Beguería, S.. «Monitorización de la intensidad de precipitación en montaña mediante disdrómetro óptico». X Congreso AEC Alicante 2016, 2016, pàg. abstract.
* ↑ «Disdrómetro. Disdrómetro de impacto» (en anglès i castellà). ARM, US Department of Energy, Office of Science, 2017. [Consulta: 26 novembre 2021].
* ↑ Angulo Martíez, M. et al «Monitorización de la intensidad de precipitación en montaña mediante disdrómetro óptico». Universidad de Alicante. Instituto Interuniversitario de Geografía | Asociación Española de Climatología, 2016, pàg. Resumen.
# Urga (pel·lícula)

Urga (títol internacional; en rus: Урга – территория любви, Urgà – territória liubví; traducció: "Urgà és un territori d'amor") és una pel·lícula del 1991 dirigida pel director rus Nikita Mikhalkov. Mitjançant l'amistat naixent entre un camioner rus i un pastor de l'estepa de la Mongòlia Interior, la pel·lícula posa de manifest les abismals diferències culturals entre la vida rural i la vida urbana.

## Argument

El pastor mongol Gombo viu humilment amb la seva família en una iurta plantada al bell mig de l'àrida estepa mongòlica, molt allunyada de tota urbanització.
A causa d'un accident que ha deixat inutilitzable el seu camió, el transportista Serguei coneix Gombo i és acollit amb calidesa per la resta de la seva família: l'esposa Pagma, els tres fills de la parella i l'àvia.
Les dificultats lingüístiques i les diferències culturals com el degollament d'un xai o el sabor del kumis no impedeixen que neixi una sincera amistat entre Gombo i el camioner, que es consolida a la ciutat. Allà, mentre que Serguei vol emborratxar-se en un bar, Gombo té per objectiu adquirir preservatius i posar així remei al seu problema conjugal, ja que la seva dona es resisteix a anar-se'n al llit amb ell per por a tenir un quart fill, fet que vulneraria la llei xinesa. Això no obstant, cohibit per les venedores –únicament de sexe femení–, Gombo no s'atreveix finalment a demanar preservatius i, després de salvar l'embriac Serguei de ser detingut per la policia a causa d'uns aldarulls, retorna a la iurta carregat amb una bicicleta i un televisor, dos trastos inútils a l'estepa.
Abans d'arribar a casa, Gombo es para pel camí a fer una becaina i en un somni Genguis Kan i la seva banda muntada a cavall el persegueixen, el capturen i el maten juntament amb el seu amic camioner. Ja a la iurta, Gombo i la seva família es miren un discurs televisat del president dels EUA abans que la parella es posi a intimar en un territori protegit per l'urgà, un llarg pal que, plantat a l'estepa, és senyal de no molestar. La pel·lícula conclou amb la imatge d'una xemeneia que treu fum a l'indret on abans hi havia plantat l'urgà, mentre se sent la veu del quart fill.

## Entorn de la pel·lícula

L'urgà és un pal llarg amb un llaç al final que els mongols nòmades de l'estepa utilitzen per capturar animals. Quan l'urgà és plantat a terra, de manera que quedi vertical, significa que una parella està tenint relacions íntimes i no vol ser molestada.
El final de la pel·lícula pretén indicar que l'avanç de la industrialització és imparable i que tampoc els territoris verges de l'estepa en queden al marge.

## Premis i nominacions

* Guanyadora del Lleó d'Or del Festival Internacional de Cinema de Venècia
* Proclamada millor pel·lícula europea dels Premis del Cinema Europeu
* Nominada a l'Oscar a la millor pel·lícula de parla no anglesa
* Nominada al Globus d'Or a la millor pel·lícula estrangera
* Nominada al César a la millor pel·lícula

## Referències

* ↑ Títol en català a Ésadir.cat
# Vital'O Football Club

El Vital'O Football Club és un club de futbol de la ciutat de Bujumbura, Burundi.

## Història

El club va ser fundat el 1957 amb el nom de Rwanda Sport FC i adopta els colors malva i blanc. El 1962 adopta el nom de ALTECO. El 1966 canvia de nou a Tout Puissant BATA. Més tard, amb la fusió amb el Rapide l'any 1971, l'equip adopta el nom d'Espoir, canviant poc després per Vital'O (l'any 1972).

## Presidents

* 1957-1966: Karuretwak
* 1966-1974: Samuel Batsinda
* 1974-1976: Emile Kuzungu
* 1976-1978: Samuel Nduwigoma
* 1978-1986: Samuel Batsinda
* 1987-1994: Grégoire Muramira
* 1995-1998: Nestor Irambona
* 1998-2001: Samuel Batsinda
* 2002-2003: Augustin Kampanda
* 2004-2019: Désiré Bahama
* 2019-avui: Djamal Sefu

## Palmarès

* Lliga burundesa de futbol:
** 1971, 1979, 1980, 1981, 1983, 1984, 1986, 1990, 1994, 1996, 1998, 1999, 2000, 2006, 2007, 2009, 2010, 2011–12, 2014–15, 2015–16, 2023–24
* Copa burundesa de futbol:
** 1982, 1985, 1986, 1988, 1989, 1991, 1993, 1994, 1995, 1996, 1997, 1999, 2015, 2018
* Copa Kagame inter-club:
** 2013
* Finalista de la Recopa africana de futbol el 1992 (derrotat per l'Africa Sports de Costa d'Ivori).

## Jugadors destacats

* Malik Jabir
* Juma Mossi
* Stanley Nduwayo àlies "Maradona"
* Saidi Ntibazonkiza

## Referències

* ↑ «Burundi - List of Foundation Dates». rsssf.com. [Consulta: 16 desembre 2017].
* 1 2 «Burundi – List of Champions». RSSSF, 2010.
* ↑ «Burundi - List of Cup Winners». rsssf.com. [Consulta: 16 desembre 2017].

## Enllaços externs

* Vital'O Football Club - Lloc web oficial (francès)
# Dret d'ús i dret d'habitació

El dret d'ús i el dret d'habitació són dos drets reals de característiques comunes. Tot i que acostumen a regular-se conjuntament, constituixen drets diferents. Ambdós són drets personalíssims, intransferibles i que s'otorguen per raó de la persona.

## Dret d'ús

És dret d'ús aquell dret real que legitima per tenir i utilitzar una cosa o bé aliè d'acord amb les necessitats de l'usuari i, en el seu cas, de la seva família. El dret d'ús pot constituir-se sobre qualsevol classe de bé susceptible d'ús que poden ser mobles o immobles. Poden ser titulars del dret d'ús tant la persona física com la persona jurídica. És un dret personalíssim que no podrà ser alienat ni arrendat.

## Dret d'habitació

El dret d'habitació és aquell dret real que atorga al seu titular el dret a ocupar en un immoble la part necessària per a ell i la seva famìlia amb el fi de satisfer la seva necessitat d'habitar. Només poden ser titulars del dret d'habitació les persones físiques i tampoc pot ser alienat ni arrendat. És regulat en el Llibre cinquè, Títol VI, Capítol II del Codi Civil de Catalunya.
# Estatut

Un estatut és qualsevol ordenament eficaç per obligar o regular, com un contracte o un testament. Un segon significat és el provinent dels països anglosaxons, on «statute» significa llei aprovada per un parlament.

## Normes generals

Un exemple, a Espanya, és el de l'Estatut dels Treballadors, que és el nom que rep la llei que regula les relacions laborals i els drets sindicals (formalment, la Llei és un reial decret legislatiu). També a Espanya, es poden esmentar als Estatuts d'Autonomia, que són les normes que regulen les competències de cada Comunitat Autònoma (hi ha un estatut per a cada comunitat). En aquest cas, el nom estatut implica que es tracta d'una norma especial, en la qual hi ha un sistema d'aprovació especial conjunta entre el parlament autonòmic i de l'estat.

## Estatuts d'una societat

En dret societari rep el nom d'estatuts aquella norma, acordada pels socis o fundadors, que regula el funcionament d'una persona jurídica, ja sigui una societat, una associació o una fundació. En general, és comú a tota mena d'organismes col·legiats, incloent-hi entitats sense personalitat jurídica.
Les seves funcions fonamentals, entre d'altres, són les següents:
* Regular el funcionament de l'entitat davant de tercers (per exemple, normes per a la presa de decisions, representants, etc.).
* Regular els drets i obligacions dels membres i les relacions entre aquests.
En aquest cas, la norma té efectes fonamentalment interparts.

## Referències

* ↑ «Estatut». WordReference.com. [Consulta: 22 març 2024].
* ↑ «Legislation (Statute law)». KPU Library. [Consulta: 22 març 2024].
* ↑ «Reial decret legislatiu 2/2015, de 23 d’octubre, pel qual s'aprova el text refós de la Llei de l’Estatut dels treballadors.». Boletín Oficial Del Estado. [Consulta: 22 març 2024].
* ↑ «Estatut d'autonomia». Generalitat de Catalunya. [Consulta: 22 març 2024].
* ↑ «estatut d'una societat». TERMCAT. [Consulta: 22 març 2024].

## Vegeu també

* Legislació

## Enllaços externs

* Com fer uns estatuts
# Limbo (pel·lícula)

Limbo és un thriller d'acció de Hong Kong i de l'any 2021 dirigit per Cheang Pou-soi i protagonitzat per Gordon Lam, Cya Liu, Mason Lee i Hiroyuki Ikeuchi. La pel·lícula està basada en la novel·la Wisdom Tooth de la novel·lista xinesa Lei Mi.
Es va estrenar a tot el món al 71è Festival Internacional de Cinema de Berlín el març de 2021 i s'estrenaria a Hong Kong més endavant aquell mateix any.

## Argument

L'oficial de policia novell Yam Hoi (Mason Lee) és un agent acabat de graduar a l'acadèmia de policia. A causa d'una onada d'assassinats en sèrie, Hoi es va associar amb el germà Chin (Gordon Lam), que va ser reincorporat recentment al cos policial. Tanmateix, el duo no pot resoldre els casos i provoca una sèrie d'incidents. Més tard, Chin torna a trobar-se amb un nen del carrer, Wong To (Cya Liu), que va assassinar la seva dona i el seu fill, i la seva ira el fa caure en una espiral fora de control. Hoi perd maldestrament la pistola, que és trobada per l'assassí en sèrie. Amb l’assassí a l’aguait a la ciutat, la crisi s'acosta.

## Repartiment

* Gordon Lam com a germà Chin (展 哥)
* Cya Liu com a Wong To (王 桃)
* Mason Lee com a Yam Hoi (任 凱)
* Hiroyuki Ikeuchi
* Fish Liew
* Sammy Sum
* Hanna Chan
* Kumer

## Producció

La gravació de Limbo va començar el setembre del 2017 a Hong Kong, sent To Kwa Wan i Kwun Tong les principals ubicacions de rodatge, ja que molts edificis antics es troben en aquests districtes de la ciutat.
El 2 d'octubre de 2017 es va realitzar un rodatge d'una escena de baralla entre els actors Gordon Lam i Hiroyuki Ikeuchi en un terrat de Kwun Tong. Tant Lam com Ikeuchi van perdre 8 lliures i 30 lliures de pes respectivament pels seus papers a la pel·lícula. El 8 d’octubre de 2017, que també era l’aniversari de Lam, es va realitzar un rodatge a la badia de Kowloon per a una escena on Lam travessava un canal d’escombraries buscant proves.

## Referències

* ↑ «太陽娛樂文化 Sun Entertainment Culture Ltd - Posts». Facebook, 08-10-2017 [Consulta: 21 març 2021].
* ↑ Grater, Tom. «Berlinale Unveils Competition Line-Up: New Pics From Daniel Bruhl, Celine Sciamma, Radu Jude, Xavier Beauvois & Hong Sang-soo». Deadline Hollywood, 11-02-2021. [Consulta: 11 febrer 2021].
* ↑ «【2021年上映】鄭保瑞新作《智齒》 回歸港產暴力美學 (20:26) - 20200827 - SHOWBIZ». 明報OL網, 27-08-2020 [Consulta: 21 març 2021].
* 1 2 «雷米小說《智齒》改編電影在港熱拍». 每日頭條, 09-10-2017 [Consulta: 21 març 2021]. «Còpia arxivada». Arxivat de l'original el 2021-05-13. [Consulta: 21 març 2021].
* ↑ Hsia, Heidi «Gordon Lam: Cheang Pou Soi loves his trash!». yahoo! style, 11-10-2017 [Consulta: 21 març 2021].
# Desitjant estimar

Desitjant estimar (títol original en xinès tradicional: 花樣年華; en pinyin: Huāyàng niánhuá; títol internacional en anglès: In the Mood for Love) és una pel·lícula del 2000 escrita i dirigida per Wong Kar-wai, interpretada per Maggie Cheung i Tony Leung Chiu Wai, i coproduïda entre Hong Kong i França. Days of Being Wild (1991), Desitjant estimar i 2046 (2004) formen part d'una trilogia.
La traducció literal del títol original seria "La magnificència dels anys passa com les flors", mentre que l'internacional In the Mood for Love fa al·lusió a un clàssic del jazz.
La pel·lícula fou doblada al català per Manel Pla en 2005 per TV3.

## Argument

Hong Kong, 1962. Su Li-zhen, és una dona jove i bonica, administrativa d'una companyia marítima, casada amb un home que, per motius de feina, viatja constantment. Està molt ocupada amb motiu de fer una mudança a un pis amb rellogats a la ciutat de Hong Kong. Aquell dia arriba a l'habitació veïna un jove periodista. Tots dos tenen problemes de soletat, ja que l'esposa del periodista també és sovint fora de casa. Això els anirà aproximant però quan es troben a l'escala gairebé no es diuen res: per un temor als rumors i una concepció estricta del que és la fidelitat i l'honor. Quan un dia Chow s'assabenta per un amic, Ah Ping, que a la seva muller l'han vista en companyia d'un desconegut. Chow s'adona que les absències dels respectius cònjuges coincidien en el temps i descobreix, finalment, que mantenien una relació extra-matrimonial. L'amistat s'intensifica i Chow demana a Su que l'ajudi en la redacció d'unes històries sobre arts marcials al diari; s'animen un a l'altre a no deixar la seva parella. Comencen els comentaris dels veïns...

## Innovacions cinematogràfiques

Dues criden l'atenció: d'una banda es troben escenes molt semblants i d'altra, es dona el cas que una escena que aparentment és una de sola, en realitat és el resultat d'una sèrie d'escenes. A l'espectador li pot donar la sensació que els dos protagonistes fan sempre el mateix. Només fixant-se en detalls (el vestits, el maquillatge...) és quan hom s'adona que no és així.

## Repartiment

* Tony Leung (Chow Mo-wan)
* Maggie Cheung (Su Li-zhen o sra. Chan)
* Siu Ping Lam (Ah Ping)
* Rebecca Pan (Suen, l'arrendadora)
* Lai Chen (Sr. Ho, empleat)
* Joe Cheung (home que viu a l'apartament del Sr. Koo)
* Chan Man-Lei (Sr. Koo, amo de Chow Mo)
* Chin Tsi-ang (minyona)
* Roy Cheung (veu del Sr. Chan)
* Paulyn Sun (veu de la Sra. Chow)

## Premis i nominacions
### Premis

* 2000: Premi a la interpretació masculina (Festival de Canes) per Tony Leung
* 2001: César a la millor pel·lícula estrangera

### Nominacions

* 2000: Palma d'Or
* 2001: BAFTA a la millor pel·lícula de parla no anglesa

## Referències

* ↑ Títol en català a Ésadir.cat
* ↑ «花样年华 (Huayangnianhua) — Deseando amar | Desitjant estimar | In the Mood for Love — El cine chino traducido en España». [Consulta: 3 desembre 2021].

## Enllaços externs

* Desitjant estimar - Lloc web oficial
# Jocs Mundials Militars

Els Jocs Mundials Militars, en anglès Military World Games, són una competició multi-esportiva per a esportistes militars organitzada pel Consell Internacional de l'Esport Militar (Conseil International du Sport Militaire-CISM). Es disputa des de l'any 1995, mentre que l'edició d'hivern fou creada el 2010, organitzada per la regió italiana de la Vall d'Aosta entre el 20 i el 25 de març de 2010.

## Edicions dels Jocs d'Estiu

| Edició | Any | Seu | Països | Esportistes | Esports | Proves | Líder Medaller |
| I | 1995 | Roma | 93 | 4017 | 17 | 179 | Rússia |
| II | 1999 | Zagreb | 80 | 7825 | 18 | 199 | Rússia |
| III | 2003 | Catània | 81 | 3217 | 11 | 120 | R.P. de la Xina |
| IV | 2007 | Hyderabad (Índia) | 101 | 4738 | 15 | 157 | Rússia |
| V | 2011 | Rio de Janeiro | 113 | 4017 | 20 | 195 | Brasil |
| VI | 2015 | Mungyeong | 110 | 8700 | 24 | 248 | Rússia |
| VII | 2019 | Wuhan | 110 | 9308 | 27 | 316 | R.P. de la Xina |

## Edicions dels Jocs d'Hivern

| Edició | Any | Seu | Països | Esportistes | Esports | Proves | Líder Medaller |
| I | 2010 | Vall d'Aosta | 43 | 800 | 6 | 28 | Itàlia |
| II | 2013 | Annecy | 40 | 1000 | 8 | 36 | França |
| III | 2017 | Sochi | 25 | 402 | 7 | 44 | Rússia |
| IV | 2022 | Berchtesgaden | Cancel·lat per la pandèmia de la COVID-19. | Cancel·lat per la pandèmia de la COVID-19. | Cancel·lat per la pandèmia de la COVID-19. | Cancel·lat per la pandèmia de la COVID-19. | Cancel·lat per la pandèmia de la COVID-19. |
| V | 2025 | Berna | | | | | |

## Referències

* ↑ «Guidance for Submitting a Candidature to the Organization of the 1st CISM Winter Military Games». CISM. Arxivat de l'original el 25 de gener 2020. [Consulta: 26 abril 2020].
* ↑ Iveson, Ali «Military World Winter Games cancelled over COVID-19 concerns». InsideTheGames.biz, 31-12-2021.
# Léo Amberg

Léo Amberg (Ballwil, 23 de març de 1912 - Oberriet, 18 de setembre de 1999) va ser un ciclista suís que fou professional entre 1934 i 1947. En el seu palmarès destaquen una vintena de victòries, entre les que destaquen dues etapes al Tour de França de 1937, una al Giro d'Itàlia de 1938 i dos campionats nacionals en ruta, el 1937 i 1938.

## Palmarès

* 1934
** 1r de la Volta del Cantó de Ginebra
* 1935
** 1r del Gran Premi del Diari de Niça i 1 victòria d'etapa
** 1r del Premi de Mont-Faron
* 1936
** 1r de la cursa de la cota de Klausenberg
* 1937
** Campió de Suïssa en ruta
** 1r del Campionat de Zúric
** Vencedor de 2 etapes del Tour de França
** Vencedor de 3 etapes de la Volta a Suïssa
* 1938
** Campió de Suïssa en ruta
** 1r del Critèrium d'Oerlikon
** Vencedor d'una etapa al Giro d'Itàlia
* 1939
** Vencedor d'una etapa a la Volta a Alemanya
* 1942
** 1r del Critèrium de Ginebra
* 1945
** 1r del Critèrium de Niça
* 1946
** Vencedor d'una etapa del Circuit dels Alps

### Resultats al Tour de França

* 1935. 24è de la classificació general
* 1936. 8è de la classificació general
* 1937. 3r de la classificació general i vencedor de 2 etapes
* 1947. Abandona (7a etapa)

### Resultats al Giro d'Itàlia

* 1937. 13è de la classificació general
* 1938. 32è de la classificació general i vencedor d'una etapa

### Resultats a la Volta a Espanya

* 1935. 12è de la classificació general

## Referències

* ↑ «AMBERG Leo». [Consulta: 16 novembre 2024].
* ↑ «Palmarès de Léo Amberg (Sui)». [Consulta: 16 novembre 2024].
* ↑ ONLUS®, Museo del Ciclismo Associazione Culturale. «Museo del Ciclismo - Leo AMBERG» (en italià). [Consulta: 16 novembre 2024].

## Enllaços externs

* Palmarès de Léo Amberg (francès)
# Portada/efemèride febrer 16

Toni Xuclà
« 15 de febrer · 16 de febrer · 17 de febrer »